Clear View
Карагергьовата къща за гости, с. Ковачевица има капацитет за настаняване  26 места, разпределени в 3 двойни, 4 тройни и 2 четворни стаи, просторна трапезария с напълно оборудвана кухня, всекидневен кът с мека мебел и камина.
Карагергьовата къща е слънчева и уютна, Разположена е в архитектурно-историческия резерват село Ковачевица, в община Гърмен, в юго-западната част на Родопите, на 23 км, северо-източно от гр. Гоце Делчев.
Предлагаме Ви изцяло реновирана, комфортно обзаведена къща, съобразена изцяло със самобитната архитектура в селото, оборудвана със всички удобства за вашия приятен и безпроблемен престой. Сградата е с централно парно отопление, безжична интернет връзка и цифрова телевизия.
Всяка една от нашите 9 напълно обзаведени стаи разполага с комфортно легло тип спалня, собствена баня с тоалетна, телевизор с кабелна телевизия, като в 3 от стаите има допълнително легло за трети гост.
Къщата разполага с просторна трапезария с над 20 места, с кухня оборудвана с всички необходими за приготвяне и консумиране на храна и напитки, уреди и посуда.
Всекидневния кът на къщата, който е естествено продължение на трапезарията е аранжиран с мека мебел, камина и 32 инчов плоскоекранен телевизор с цифрова телевизия.
За Вашите запитвания и резервации сме на разположение на телефон:  0898 77 86 66
Селото е разположено над река Канина, в долината на която се намира малкото обработваема земя и старият път, който води към Гоце Делчев и долината на река Места.
Основаването на Ковачевица по предание се свързва със заселници от съседното село Рибново и вероятно от Банско. За първи път името му е отбелязано в османските регистри през 15 – 16 в. В списъка на населените места с регистрирани имена на главите на домакинствата през втората половина на 15 и началото на 16 век в село Ковачевица са регистрирани 17 лица.През 18 век в селото пристигат и българи от от Костурско, Западна Македония, които донесли строителния занаят. За това днес свидетелстват имената на двете части на селото, горната – Банева и долната – Арнаутска махала.
През 19 век Ковачевица е голямо чисто българско село, числящо се към Неврокопската кааза на Серския санджак. В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година, Ковачовица е посочено като село със 185 домакинства със 630 жители българи.
Село Ковачевица е запазило автентичния си вид от 18-19 век и е едно от най-известните и красиви български села. Къщите са почти изцяло изградени от камък, включително и покривите, като само при най-високите последният етаж е от дърво. Ковачевица е архитектурен резерват, подобно на Копривщица и Стария Пловдив, и е запазила живописната си възрожденска архитектура.